รอช้อนหุ้นกู้ไทยพาณิชย์ร่วม5หมื่นล.
ฟิทช์คงอันดับหุ้นกู้ไม่ด้อยสิทธิ 5 หมื่นล้านของไทยพาณิชย์ที่ &#8220;F1+(tha)&#8221;
10 ก.ค. 2555

ฟิทช์คงอันดับหุ้นกู้ไม่ด้อยสิทธิ 5 หมื่นล้านของไทยพาณิชย์ที่ “F1+(tha)”
ฟิทช์ เรทติ้งส์ ประกาศคงอันดับความน่าเชื่อถือภายในประเทศระยะสั้นแก่หุ้นกู้ไม่ด้อยสิทธิ ไม่มีหลักประกันของธนาคารไทยพาณิชย์ (SCB) ที่ “F1+(tha)” โดยหุ้นกู้ดังกล่าวมีกำหนดครบอายุการไถ่ถอนไม่เกิน 270 วัน และจะเปิดเผยข้อมูลหลังจากที่ได้ยื่นเอกสารต่อคณะกรรมการกำกับหลักทรัพย์และตลาดหลักทรัพย์แล้ว โดยหุ้นกู้ดังกล่าวมีมูลค่ารวมกันไม่เกิน 5 หมื่นล้านบาท เพื่อนำไปใช้ในการดำเนินกิจการของธนาคาร 
ขณะที่อันดับเครดิตภายในประเทศระยะสั้นที่ฟิทช์ให้แก่หุ้นกู้ไม่ด้อยสิทธิอยู่ในระดับเดียวกันกับอันดับเครดิตภายในประเทศระยะสั้นของธนาคารและอันดับเครดิตภายในประเทศระยะยาวที่ “AA(tha)” สะท้อนถึงผลประกอบการที่แข็งแกร่ง คุณภาพของสินทรัพย์และระดับสำรองหนี้ รวมทั้งเครือข่ายที่แข็งแกร่ง 
นายสมิทธ์ พนมยงค์ ผู้ช่วยผู้จัดการใหญ่ สายเงินฝากและการลงทุน ธนาคารไทยพาณิชย์ กล่าวว่า ขณะนี้ธนาคารยังไม่มีแผนออกหุ้นกู้ระยะสั้น 270 วัน จำนวน 5 หมื่นล้านบาทตามที่เป็นข่าว อย่างไรก็ตาม หากธนาคารมีแผนออกหุ้นกู้ระยะสั้น คาดว่าจะอยู่ในรูปของหุ้นกู้สำหรับลูกค้าสถาบันเพื่อนำมาชดเชยผลิตภัณฑ์ตั๋วบี/อี 
ขณะที่ธนาคารซีไอเอ็มบีก็จะขายหุ้นกู้ระยะสั้น ระยะเวลา 270 วัน วงเงิน 4,000-5,000 ล้านบาท เพื่อเป็นการทดแทนตั๋วบี/อี